Με διάταξη που θα προωθήσει το υπουργείο Οικονομικών για ψήφιση στη Βουλή, θα καταργηθεί το μέτρο που προβλέπει συγκέντρωση αποδείξεων για τις δαπάνες των φορολογουμένων ώστε να «χτίσουν» το αφορολόγητο των 9.550 ευρώ. Σύμφωνα με τα νέα δεδομένα, για να επιτευχθεί το αφορολόγητο, οι πολίτες θα είναι υποχρεωμένοι να συγκεντρώνουν αποδείξεις ίσες με το 10% του συνολικού εισοδήματος, με μέγιστο όριο 10.500 ευρώ, αρκεί οι δαπάνες να έχουν γίνει μέσω πλαστικού χρήματος ή μέσω τράπεζας. Από το μέτρο θα εξαιρεθούν οι ηλικιωμένοι άνω των 75 ετών και οι κάτοικοι δυσπρόσιτων περιοχών.

Η δεύτερη διάταξη που θα προωθηθεί θα συνδέει τις ταμειακές μηχανές με τη Γενική Γραμματεία Δημοσίων Εσόδων, μέτρο που έχει ψηφιστεί το 2011 αλλά δεν έχει εφαρμοστεί. Με το μέτρο αυτό οι ελεγκτές του υπουργείου Οικονομικών θα έχουν άμεση εικόνα για τον τζίρο των καταστημάτων.